GiliGold/VAD_KnessetCorpus huggingface dataset:
רוחמה אברהם-בלילא: חבר הכנסת טל, אנחנו באמצע הצבעה.
רוחמה אברהם-בלילא: אני אוציא אותך.
רוחמה אברהם-בלילא: לפיכך, אני קובעת - - -
ראובן ריבלין: חבר הכנסת מרציאנו, ההישג הגדול שלך הוא שהאוצר הסכים להכניס את זה לחוק ההסדרים כדי להוציא אותו, ואני בהחלט מברך על כך.
רוחמה אברהם-בלילא: הוצאנו עז אחת, עכשיו את העז השנייה – סעיף 12(2)12(3), תיקון חוק לפיצוי נפגעי גזזת, התשנ"ד-1994, קיצור תקופת ההתיישנות לזכאות לפיצוי של נפגעי גזזת.
רוחמה אברהם-בלילא: האם גם את זה הממשלה החליטה ל - - -
רוחמה אברהם-בלילא: מי בעד פיצול לפי 121?
רוחמה אברהם-בלילא: הצעת החוק נשארת בוועדת הכנסת.
רוחמה אברהם-בלילא: סעיף 13 – תיקון חוק ההסדרים במשק המדינה (תיקוני חקיקה להשגת יעדי התקציב לשנת הכספים 2002), התשס"ב-2002, לגבי המחיר המרבי שמשלמת קופת חולים בעבור רוב הפעילות בבתי החולים קבוע לפי מחיר יום האשפוז, ובעבור חלקה – לפי תעריפים דיפרנציאליים הקובעים בצווים מכוח חוק הפיקוח על מחירי מצרכים ושירותים, התשנ"ו-1996 וכו'.
רוחמה אברהם-בלילא: עמדת הממשלה היא להשאיר במסגרת חוק ההסדרים.
חיים אורון: זה כספים ממש.
קריאה: עבודה ורווחה.
רוחמה אברהם-בלילא: הצעת החוק נשארת במסגרת חוק ההסדרים, ותועבר לדיון לפי - - -
קריאה: הנה הסיכום.
חיים אורון: חבר הכנסת יצחקי, יכול להיות שיש לכם סיכומים.
יצחק גלנטי: בסדר, כספים .
רוחמה אברהם-בלילא: הצעת החוק תועבר לדיון בוועדת הכספים.
רוחמה אברהם-בלילא: אני עוברת לעמוד 8, סעיפים 14(1)14(3)14(4)15, תיקון חוק ביטוח בריאות ממלכתי, התשנ"ד-1994 – תאגוד קופות החולים.
רוחמה אברהם-בלילא: מוצע לקבוע הסדרים בסיסיים אחידים לעניין המבנה התאגידי של קופות החולים תוך פירוט תחומי האחריות והסמכויות של מועצת הקופה, הדירקטוריון, המנהל הכללי ועוד.
דוד טל: זו פרה שהכניסו לפני שבע שנים.
רוחמה אברהם-בלילא: לפי סיכום שהיה כל נושא תאגידי קופות החולים יפוצל לפי 121.
רוחמה אברהם-בלילא: האם אני צודקת אדוני יושב ראש?
רוחמה אברהם-בלילא: מי בעד הפיצול לפי 121?
רוחמה אברהם-בלילא: אני עוברת לסעיף 14(2) – הגבלת יכולת התביעה של קופת חולים ונותן שירותים לשיפוי על הוצאות בריאות לנפגע, בכל הנוגע לחזרה למזיק שהוא קופת חולים או נותן שירות.
רוחמה אברהם-בלילא: עמדת הממשלה להשאיר.
רוחמה אברהם-בלילא: הצעת החוק נשארת במסגרת חוק ההסדרים, והיא תועבר לדיון בוועדת הכספים.
יצחק גלנטי: ועדת הרווחה.
גדעון סער: למה ועדת הכספים?
גדעון סער: הנושא פה מתייחס למרקם היחסים של קופות החולים מול נותני שירותים.
גדעון סער: נושא קופות החולים שייך במובהק לוועדת העבודה והרווחה והבריאות.
חיים אורון: אתם ממש לא צודקים.
חיים אורון: אבל, אין לי בעיה עם זה.
חיים אורון: זה לא בין החולה, אלא זה בין קופת חולים לנותני השירותים.
חיים אורון: זה חלק מתקצוב קופת החולים.
חיים אורון: אבל, אין לי התנגדות שזה יהיה בוועדת העבודה והרווחה.
יצחק גלנטי: ועדת העבודה והרווחה פר- אקסלנס.
קריאות: כספים.
רוחמה אברהם-בלילא: אנחנו עוברים לסעיף 14(5) – החלפת ההסדר המגביל מספר מרפאות ביישוב קטן, בהסדר המחייב קופת חולים ליתן שירות למבוטחי קופת חולים אחרת שלה אין מרפאה באותו היישוב.
רוחמה אברהם-בלילא: עמדת הממשלה להשאיר בוועדת העבודה והרווחה.
שלי יחימוביץ': רק שתדעו שהכוונה היא לסגור קופות חולים בפריפריה.
גדעון סער: למה הגבלת מרפאות ביישובים שייך לחוק ההסדרים?
קריאה: היה רוב מסיבי לפיצול.
רוחמה אברהם-בלילא: היו רק מתנגדים, לא היו נמנעים.
רוחמה אברהם-בלילא: לפיכך, אני קובעת שהסעיף הזה פוצל לפי 121, ונשאר בוועדת הכנסת.
קריאות: רוויזיה.
גדעון סער: מה כואב לכם להגביל את מספר המרפאות?
רוחמה אברהם-בלילא: מי בעד הרוויזיה של חבר הכנסת יצחקי?
ראובן ריבלין: יש רוב.
אביגדור יצחקי: גדעון, האמירות לא נכונות.
אביגדור יצחקי: אתה אומר דברים לא נכונים.
אביגדור יצחקי: זה בדיוק להבטיח שכל אחד בפריפריה.
אביגדור יצחקי: אז או שתעשה SMS או שתגיד דברים שאתה יודע, ולא דברים שאתה לא יודע.
אביגדור יצחקי: בכל הכבוד.
גדעון סער: אתה טועה.
גדעון סער: זה שאתה מרים את הקול, זה לא משכנע.
אביגדור יצחקי: החוק הזה מבטיח את זה שכל אחד בפריפריה יקבל שירות רפואי, גם אם אין שם קופת חולים.
גדעון סער: משרד הבריאות לא רוצה לעשות את זה.
שלי יחימוביץ': זה מבטיח שיהיה אפשר לסגור סניפים של קופת חולים.
אביגדור יצחקי: את מבלבלת את המוח.
שלי יחימוביץ': אתה מבלבל.
שלי יחימוביץ': תלמד את חוק ההסדרים.
מאיר פרוש: אל תיקח ללב, אביגדור.
אביגדור יצחקי: אפשר לחשוב שיש להם אחריות.
אביגדור יצחקי: ..
אביגדור יצחקי: ה צ ב ע ה בעד – 12 נגד – 11
רוחמה אברהם-בלילא: בעד הרוויזיה 12, נגד – 11.
רוחמה אברהם-בלילא: הרוויזיה התקבלה.
רוחמה אברהם-בלילא: אני חוזרת על ההצבעה על סעיף 14(5):
רוחמה אברהם-בלילא: החלפת ההסדר המגביל מספר מרפאת ביישוב קטן, בהסדר המחייב קופת חולים ליתן שירות למבוטחי קופת חולים אחרת, שלה אין מרפאה באותו היישוב.
חיים אורון: הוויכוח הוא לא אם זה חוק טוב, אלא אם זה צריך להיות בחוק ההסדרים.
חיים אורון: החוק הוא טוב, אבל הוא לא צריך להיות בחוק ההסדרים.
ראובן ריבלין: אנחנו נגד שזה יהיה בחוק ההסדרים, אנחנו בעד החוק.
ראובן ריבלין: ה צ ב ע ה בעד – רוב נגד – מיעוט
רוחמה אברהם-בלילא: החוק נשאר במסגרת חוק ההסדרים, ועובר להידון בוועדת העבודה והרווחה.
רוחמה אברהם-בלילא: ה צ ב ע ה בעד – רוב נגד – מיעוט
רוחמה אברהם-בלילא: הצעת החוק עוברת להידון בוועדת העבודה והרווחה.
רוחמה אברהם-בלילא: אנחנו עוברים לפרק ד'.
מאיר פרוש: כל הפרק בבת אחת.
רוחמה אברהם-בלילא: יש הסכמה של החברים לכך, או יש מתנגדים?
מאיר פרוש: בעין אחת אתה קורא את כל הפרק.
רוחמה אברהם-בלילא: נדון בסעיפים 18-16 בעמ' 42-38.
רוחמה אברהם-בלילא: אני עוברת להצבעה על סעיף 16(1), 12(2), 16(3) ו-17: תיקון חוק שירות התעסוקה, התשי"ט-1959 – ביטול הסדר הכבילה לעובדים זרים ויצירת הסדר חלופי בענף החקלאות.
רוחמה אברהם-בלילא: על-פי ההסדר המוצע לשכה פרטית תלווה את העובד בארץ, ותישא גם היא באחריות לקיום חקיקת המגן לגביו.
רוחמה אברהם-בלילא: עובד זר יהיה זכאי לעבור ממעסיק למעסיק.
שלי יחימוביץ': זה חוק טוב.
שי חרמש: זה חוק טוב.
רוחמה אברהם-בלילא: הצעת החוק נשארת במסגרת חוק ההסדרים ותידון,
גדעון סער: בוועדת העבודה והרווחה – זה עובדים זרים.
רוחמה אברהם-בלילא: מי בעד להעביר את הדיון לוועדת הכספים?
רוחמה אברהם-בלילא: ה צ ב ע ה בעד – רוב נגד - מיעוט
רוחמה אברהם-בלילא: הצעת החוק תועבר לוועדת הכספים.
רוחמה אברהם-בלילא: אני עוברת לסעיף 18: תיקון חוק הכניסה לישראל, התשי"ב-1952.
רוחמה אברהם-בלילא: חוק הכניסה לישראל מסמיך את שר הפנים להאריך אשרת שהייה של עובד זר בתחום הסיעוד לתקופה ארוכה מחמש שנים, אם הפסקת העסקתו תגרום לפגיעה קשה במטופל, ואם הוא מועסק אצלו שנה לפחות.
רוחמה אברהם-בלילא: ההצעה קובעת כי התנאי יהיה העסקה של שלוש שנים לפחות.
רוחמה אברהם-בלילא: הצעת הממשלה להשאיר את זה במסגרת חוק ההסדרים.
רוחמה אברהם-בלילא: הצעת החוק נשארת במסגרת חוק ההסדרים, ותועבר לדיון בוועדת הפנים.
רוחמה אברהם-בלילא: מי בעד להעביר את זה לוועדת הפנים?
רוחמה אברהם-בלילא: הצעת החוק תועבר לדיון בוועדת הפנים.
רוחמה אברהם-בלילא: פרק ה' – הוראות שעה לשנת 2007, סעיפים 26-19, עמ' 43-42.
אביגדור יצחקי: גברתי היושבת-ראש, מאחר שאת כל הפרק הזה משאירים בוועדת הכנסת, לאור הודעתי מהבוקר, אני מציע להצביע עליו כמקשה אחת.
רוחמה אברהם-בלילא: הצבעה על כל פרק ה'.
רוחמה אברהם-בלילא: למי מהחברים יש רצון להצביע סעיף סעיף?
רוחמה אברהם-בלילא: מי בעד לפצל את פרק ה' – הוראות שעה לשנת 2007 לפי סעיף 121?
רוחמה אברהם-בלילא: פרק ה' פוצל.
מאיר פרוש: נשאר בוועדת הכנסת.
מאיר פרוש: יש לך בשורות טובות גם לפרק ו'?
רוחמה אברהם-בלילא: אני עוברת לפרק ו' – גמלאות וקופות גמל, סעיפים 31-27.
אביגדור יצחקי: הפעם להשאיר, והכול לוועדת הכספים.
אביגדור יצחקי: כל הפרק לוועדת הכספים.
גדעון סער: מדובר בנושא ניכוי קצבה של פנסיה.
גדעון סער: נושא הגמלאות שייך לוועדת העבודה והרווחה.
גדעון סער: אני בעד העברתו לוועדת העבודה והרווחה.
שלי יחימוביץ': זו פגיעה חד-צדדית בזכויות של סוהרים ושוטרים.
אביגדור יצחקי: שלי, זה לא יהיה.
שלי יחימוביץ': אז תוריד את זה עכשיו.
אביגדור יצחקי: לא רוצה להוריד את זה עכשיו.
אביגדור יצחקי: למה אני צריך לעשות כל דבר לפי מה שאת רוצה?
ראובן ריבלין: למה לא להשאיר את זה בוועדת הכספים?
דוד טל: שלי, תגידי לו רק 50%.
אביגדור יצחקי: אם הם רוצים על כל הפרק יחד,
שלי יחימוביץ': פגיעה בתנאי עבודה של סוהרים ושוטרים, שממילא מרוויחים פרוטות.
ראובן ריבלין: אנחנו מצביעים בעד פיצול.
חיים אורון: תעבירו.
חיים אורון: אתם קואליציה, מה אתם רוצים מאתנו?
אביגדור יצחקי: למה לא כל הפרק?
ראובן ריבלין: יש סעיפים שונים.
רוחמה אברהם-בלילא: אני קוראת את סעיף 27: בסעיף 35 לחוק שירות המדינה (גמלאות) נקבעו כללים לעניין ניכוי קצבה ממי שזכאי במקביל לקצבה לפי שירות המדינה ולמשכורת מאוצר המדינה או מקופה ציבורית שקבעה הממשלה.
רוחמה אברהם-בלילא: הגיל לעניין הפסקת ניכוי כאמור נמוך לגבי שוטר, סוהר ועובד שירות הביטחון מאשר לעובדי מדינה אחרים, ומוצע להשוותו.
רוחמה אברהם-בלילא: עמדת הממשלה להשאיר, ולהעביר לוועדת הכספים.
שלי יחימוביץ': זו פגיעה בתנאי שוטרים וסוהרים, תדעו על מה אתם מצביעים.
שלי יחימוביץ': ה צ ב ע ה בעד – רוב נגד – מיעוט
רוחמה אברהם-בלילא: הצעת החוק תידון במסגרת חוק ההסדרים.
רוחמה אברהם-בלילא: הצעת החוק תעבור לדיון בוועדת הכספים.
רוחמה אברהם-בלילא: מדברים על בני סלע, בין הדפים בחוק ההסדרים לא מצאתי אותו.
יורם מרציאנו: דיברנו על כך בהקשר של מעמדם של השוטרים, פגענו בשוטרים.
אורי אריאל: יש הצעה לשנות את שם המשרד מ"המשרד לביטחון פנים" ל"מינהלת סלע".
רוחמה אברהם-בלילא: עוברים לסעיף 28: תיקון חוק שירות הקבע בצבא הגנה לישראל (גמלאות) [נוסח משולב], התשמ"ה-1985.
שלי יחימוביץ': עכשיו פוגעים במשרתי הקבע.
רוחמה אברהם-בלילא: בסעיף 35 לחוק שירות המדינה (גמלאות) נקבעו כללים לעניין ניכוי קצבה ממי שזכאי במקביל לקצבה לפי שירות המדינה ולמשכורת מאוצר המדינה או מקופה ציבורית שקבעה הממשלה; הגיל לעניין הפסקת ניכוי כאמור נמוך לגבי שוטר, סוהר ועובד שירות הביטחון מאשר לגבי עובדי מדינה אחרים.
רוחמה אברהם-בלילא: מוצע להשוותו.
רוחמה אברהם-בלילא: עמדת הממשלה: להשאיר את הצעת החוק במסגרת חוק ההסדרים.
רוחמה אברהם-בלילא: מי בעד דיון בוועדת הכספים?
רוחמה אברהם-בלילא: הצעת החוק תישאר במסגרת חוק ההסדרים ותועבר לדיון בוועדת הכספים.
רוחמה אברהם-בלילא: סעיף 30-29: תיקון חוק התוכנית להבראת כלכלת ישראל (תיקוני חקיקה) להשגת יעדי התקציב והמדיניות הכלכלית לשנות הכספים 2003 ו-2004, התשס"ג-2003.
רוחמה אברהם-בלילא: העברת כספים המנוכים ממשכורתו של עובד או של נושא משרה, למימון הסדר הפנסיה, ישמשו אך ורק לתשלום קצבה לאותו עובד שממנו נוכו הכספים או לשאיריו ולא לעניין החזר תשלומים של עובד אחר.
רוחמה אברהם-בלילא: לשם כך נקבע גם כי ניהול כספים המנוכים על-ידי המדינה ייעשה בחשבון בנק נפרד, וכן כי הכספים המנוכים כאמור לא יהיו ניתנים לשיעבוד או לעיקול.
רוחמה אברהם-בלילא: תחילתו של הסדר זה ביום 1.1.2008, ולגבי קרן חדשה שאושרה לפני יום התחילה – במועד מתן האישור.
גדעון סער: אז מה זה קשור לחוק ההסדרים, אם זה ל-2008?
גדעון סער: אין גבול על מה שאתם מוכנים להצביע?
גדעון סער: יש לנו שנה לחוקק את זה.
שלי יחימוביץ': גברתי היושבת-ראש, תחולת עיקריה של ההוראה ב-1 בינואר 2008.
שלי יחימוביץ': אז למה אנחנו צריכים להצביע על זה עכשיו, בחוק ההסדרים?
רוחמה אברהם-בלילא: נשאל את הממשלה מה עמדתה.
מאיר פרוש: יש לי בקשה, למה את מקריאה את הסעיפים?
מאיר פרוש: אנחנו לא יודעים לקרוא.
רוחמה אברהם-בלילא: יש בקשה של חברי הכנסת שאקרא את הפירוט.
רוחמה אברהם-בלילא: אין לי בעיה לא להקריא.
מאיר פרוש: יש לי בקשה: עם ניקוד.
קולט אביטל: אפשר בכל זאת לקבל הסבר?
קולט אביטל: ה צ ב ע ה בעד – רוב נגד – מיעוט
קולט אביטל: הצבענו כבר.
קולט אביטל: אז תסבירו מה ההיגיון?
שלי יחימוביץ': למה לבקש הסבר?
רוחמה אברהם-בלילא: הנימוק הוא שיש סיכום.
רוחמה אברהם-בלילא: זה התקבל.
רוחמה אברהם-בלילא: באיזו ועדה זה יידון?
גדעון סער: אז אני מבקש רוויזיה.
גדעון סער: שיצביעו שוב על עניין שנת 2008.
מאיר פרוש: שרוחמה תקריא את דברי ההסבר בצד, ואז הם יבינו את ההיגיון.
ראובן ריבלין: יצחקי, לגופו של עניין, החוק הזה יעבור?
אביגדור יצחקי: תאמין לי, זה ביזיון של הכנסת?
יורם מרציאנו: איפה היית לפני שנה ושנתיים, כשהיית בקואליציה?
ראובן ריבלין: יורם, יורם.
אביגדור יצחקי: לגופו של עניין, העניין הזה נידון היום גם עם שר האוצר.
אביגדור יצחקי: היה סיכום מסוים.
אביגדור יצחקי: מעט מבינים מה הנושא הזה בשביל הקופה הציבורית.
אביגדור יצחקי: אבל הנושא של הקופה הציבורית הוא כבד.
אביגדור יצחקי: להעביר אותו מ-55 ל-60, זה לא יכול להיות.
אביגדור יצחקי: אני מסביר לך את זה מראש.
אביגדור יצחקי: גם 55 זו גזירה שהציבור לא יכול לעמוד בה.
אביגדור יצחקי: אבל אתם יודעים איך הדברים מתנהלים.
ראובן ריבלין: בכל הכבוד.
ראובן ריבלין: הואיל ואני מכיר אותך, גם בתפקידך, אני יודע שאתה יודע.
ראובן ריבלין: קולט אביטל רצתה להבין, אני רוצה להסביר לה.
ראובן ריבלין: בחוק הזה הממשלה מבקשת שאם בכלל להעביר אותו, יש להעביר אותו בחוק ההסדרים, כי בכל מהלך חקיקה רגיל הוא לא יעבור.
ראובן ריבלין: זו גזרה שהציבור לא יכול לעמוד בה.
ראובן ריבלין: לכן הם אומרים שתחולת החוק ב-1.1.2008.
ראובן ריבלין: הם יודעים שבמשך השנה, אם זה לא יהיה בחוק ההסדרים, לא יעבירו את זה.
ראובן ריבלין: הם יצטרכו להביא את זה בחוק ההסדרים הבא.
ראובן ריבלין: לכן הם מבקשים להעביר את זה בחוק זה.
ראובן ריבלין: אני אומר לכם: חוק זה לא יעבור בחקיקה רגילה.
ראובן ריבלין: אתם צריכים לשים לב ולהבין מדוע הממשלה שמה אותו בחוק ההסדרים.
ראובן ריבלין: אני ממליץ בפניכם להתנהג בהתאם, זה הכול.
ראובן ריבלין: אם רוצים לעשות רוויזיה, בסדר.
ראובן ריבלין: בואו נפיל את זה, קולט, יורם.
רוחמה אברהם-בלילא: אני רוצה לומר משהו, כיושבת-ראש ועדת הכנסת וכמי שניסתה לחזק את מעמדה של הרשות המחוקקת בעניין הזה.
רוחמה אברהם-בלילא: זו דוגמה קלסית לחוק שאין לו מקום בחוק ההסדרים, לא הזה ואולי לא הבא.
רוחמה אברהם-בלילא: חברי הכנסת בחרו להתאבד.
רוחמה אברהם-בלילא: כי נותרה לנו הזדמנות לקצץ את חוק ההסדרים ככל שניתן.
רוחמה אברהם-בלילא: אבל אני מבינה את חברי.
רוחמה אברהם-בלילא: יש פה רוב קואליציוני, וזה בסדר.
רוחמה אברהם-בלילא: אני חושבת שיש פה פספוס אדיר.
רוחמה אברהם-בלילא: אתם חופשיים לפעול על-פי מצפונכם, איך שאתם רוצים, בהצבעה הזאת.
רוחמה אברהם-בלילא: אנחנו מצביעים על רוויזיה שביקש חבר הכנסת סער.
רוחמה אברהם-בלילא: מי בעד הרוויזיה?
שלי יחימוביץ': יש הזדמנות לתיקון אחד קטן, לראשונה.
שלי יחימוביץ': ה צ ב ע ה בעד – 9 נגד – 11 נמנעים – 1
רוחמה אברהם-בלילא: בעד הרוויזיה הצביעו תשעה, נגד הצביעו 11.
רוחמה אברהם-בלילא: אחד נמנע.
רוחמה אברהם-בלילא: אני קובעת שהרוויזיה לא התקבלה.
רוחמה אברהם-בלילא: חברי חברי הכנסת, אני חושבת שאנחנו מפספסים פה מהלך היסטורי, אבל זו החלטה שלכם.
רוחמה אברהם-בלילא: אני לא רוצה לומר יותר.
ראובן ריבלין: את החוק הזה היה צריך להעיף מחוק ההסדרים, פשוט להעיף.
רוחמה אברהם-בלילא: יש פה הצעה להעביר לוועדת הכספים.
ראובן ריבלין: בואו נשאיר את זה בוועדת הכנסת.
ראובן ריבלין: אבל בוועדת הכספים זה המקום היחיד שבו זה ייפול.
רוחמה אברהם-בלילא: הצעת החוק תידון בוועדת הכספים.
רוחמה אברהם-בלילא: אני עוברת לסעיף הבא, סעיף 31 – תיקון חוק הפיקוח על שירותים פיננסיים (קופות גמל), התשס"ה-2005.
רוחמה אברהם-בלילא: סעיף להסמכת שר האוצר לקבוע הוראות לעניין חלוקת חשבון של עמית מעביד בקופת גמל מרכזית.
רוחמה אברהם-בלילא: עמדת הממשלה היא בעד להשאיר את זה בחוק ההסדרים.
רוחמה אברהם-בלילא: הצעת החוק נשארת בחוק ההסדרים.
רוחמה אברהם-בלילא: מי בעד להעביר את זה לדיון בוועדת הכספים?
רוחמה אברהם-בלילא: אני עוברת לפרק ז' – מסים, סעיפים 39-32.
אביגדור יצחקי: יש לי הצעה לסדר.
אביגדור יצחקי: אני מציע שכל פרק המסים יידון בוועדת הכספים, ונצביע על הפרקים האלה,
גדעון סער: במסגרת חוק ההסדרים, או לפצל?
אביגדור יצחקי: במסגרת חוק ההסדרים, להצביע על הכול.
גדעון סער: אני לא מתכוון להתווכח על הוועדה.
גדעון סער: מסים יש להעביר לוועדת כספים.
גדעון סער: אבל יש פה הרבה סעיפים שלא יכולים להיות בחוק ההסדרים.
גדעון סער: אין לי מקום אחר לוועדה, אבל יש פה דברים שצריך להוציא.
ראובן ריבלין: תצביע על העיקרון, אם להשאיר או לא.
רוחמה אברהם-בלילא: האם מוסכם שבחוק הזה, כל מה שיעבור, יעבור לוועדת הכספים?
גדעון סער: אולי כלום לא יעבור?
גדעון סער: למה להצביע?
אביגדור יצחקי: מה שיעבור, אם יעבור, שיגיע לוועדת הכספים.
ראובן ריבלין: אם לא נצביע בעד פיצול, נעביר את זה לוועדת הכספים.
רוחמה אברהם-בלילא: סעיף 32(1) ו-39 – תיקון פקודת מס הכנסה; פקודת מס הכנסה – תחולה.
רוחמה אברהם-בלילא: הפסד שהיה לאדם בעסק או במשלך יד, יהיה רשאי לקזזו כנגד משכורת שלו בלבד.
רוחמה אברהם-בלילא: ההצעה נשארת.
רוחמה אברהם-בלילא: סעיף 32(2) – תיקון פקודת מס הכנסה.
רוחמה אברהם-בלילא: העלאת תקרת סכום תרומות הפטור לפי סעיף 46(א) לפקודת מס הכנסה ל-4 מיליון.
רוחמה אברהם-בלילא: זה בעמ' 14.
ראובן ריבלין: סיכמנו שכל הפרק עובר לוועדת הכספים.
רוחמה אברהם-בלילא: מה שיעבור, עובר לוועדת הכספים.
רוחמה אברהם-בלילא: אני מצביעה רק על הפיצול.
רוחמה אברהם-בלילא: הצעת החוק תישאר במסגרת חוק ההסדרים.
רוחמה אברהם-בלילא: סעיף 32(3) – תיקון פקודת מס הכנסה.
רוחמה אברהם-בלילא: מתן אפשרות למנהל רשות המסים לפתוח את שומת מס הכנסה גם לאחר הרשעה לפי חוק מע"מ.
שלי יחימוביץ': זה לא תקציבי, זה לא קשור לכלום.
ראובן ריבלין: לגבי הוועדה אין בעיה, בכל הפרק הזה.
רוחמה אברהם-בלילא: עוברים לסעיף 32(4) – תיקון פקודת מס הכנסה.
רוחמה אברהם-בלילא: מתן אפשרות לפקיד השומה לתקן את המקדמות ששולמו על-ידי עוסק כשהוא מניח ששיעורי השינוי יעלה על 20% או על 500,000 ש"ח, לפי הנמוך (במקום 40%, כפי שקיים היום).
שלי יחימוביץ': גברתי יושבת-ראש הוועדה, את קוראת את זה מהר מדי.
שלי יחימוביץ': אני רוצה שנקרא כל סעיף וזה יכאיב לאנשים.
מאיר פרוש: היא קראה.
מאיר פרוש: אני ביקשתי לקרוא עם ניקוד.
גדעון סער: גברתי, בסעיף הבא אני תומך בהשארת ההוראה בחוק ההסדרים, כי מדובר בהקלה במס ובהורדת מסים בנושא של השכרת דירות מגורים.
אביגדור יצחקי: איך זה קשור לחוק ההסדרים?
רוחמה אברהם-בלילא: למה להשאיר את זה בחוק ההסדרים?
גדעון סער: כי אני מוכן להיטיב עם העם.
גדעון סער: אני העברתי את ההוראה הזאת כהוראת שעה, כיושב-ראש קואליציה.
שלי יחימוביץ': איפה היית ב-2003?
קולט אביטל: מאז שאתה באופוזיציה ממש שינית כיוון.
יצחק גלנטי: באיחור של שנתיים.
גדעון סער: בניגוד לעמדת חבר מהחברים פה, שלא חברים באופוזיציה ומתנגדים להוראת מסים, אני כיושב-ראש קואליציה העברתי את זה כהוראת שעה ואני בעד להפוך להוראת קבע את ההוראה שהעברתי כהוראת שעה.
רוחמה אברהם-בלילא: אני עוברת לסעיף הבא.
קולט אביטל: מתי מסתיימת הישיבה?
גדעון סער: אפשר להמשיך ביום שני.
גדעון סער: יש מספיק עבודה לוועדות.
קריאה: זאת הישיבה הכי מעייפת שהשתתפתי בה.
קריאה: באמת אפשר לחתוך.
יורם מרציאנו: בואו נצביע על פרקים שלמים.
גדעון סער: רק אם עניינית אני תומך.
דוד אזולאי: גברתי היושבת-ראש, אני מציע הפסקה של עשר דקות.
דוד אזולאי: יש לנו כל הלילה, מה בוער?
רוחמה אברהם-בלילא: הפסקה עשר דקות.
רוחמה אברהם-בלילא: (הפסקה).
אביגדור יצחקי: היתה טעות.
גדעון סער: אז היתה טעות בכל שאר הספירות, מתחילת הערב היתה טעות בכל הספירות.
גדעון סער: וכמו שאתה דורש עכשיו רוויזיה, אני דורש שעל כל הצבעה שאין עליה רוויזיה – שתהיה רוויזיה.
אביגדור יצחקי: גדעון, אין לי בעיה.
אביגדור יצחקי: לא עד הבוקר, עד מחר.
אביגדור יצחקי: היתה טעות בספירה, חד- משמעית.
שלי יחימוביץ': אני נגד זריזות.
אביגדור יצחקי: אתה רוצה, בבקשה.
אביגדור יצחקי: אני מוכן לבדוק את הדבר הזה, להצביע על הכול.
אביגדור יצחקי: רבותי, היתה טעות בהצבעה.
ראובן ריבלין: יש עכשיו שמונה נגד שבעה.
רוחמה אברהם-בלילא: חבר הכנסת אביגדור יצחקי טוען שהיתה טעות בהצבעה על עבודה מועדפת.
אביגדור יצחקי: היתה טעות בהקראת התוצאות.
רוחמה אברהם-בלילא: אני לא מקבלת את זה.
מאיר פרוש: זו פגיעה קשה.
גדעון סער: כך זה כשאתם מפסידים.
גדעון סער: גם אז היתה טעות.
גדעון סער: בטעות אתם בשלטון.
רוחמה אברהם-בלילא: לפיכך, חבר הכנסת יצחקי ביקש רוויזיה על ההצבעה שהיתה.
חיים אורון: אי אפשר לבקש רוויזיה.
חיים אורון: אני לא מכיר דבר כזה.
חיים אורון: אי-אפשר לבקש רוויזיה אחרי שדנו בעשרה סעיפים.
חיים אורון: אם זה הנוהל, כל אחד יכול לפתוח את זה מתי שהוא רוצה.
גדעון סער: נכון, אני פותח את כל הסעיפים, אני מודיע עכשיו.
חיים אורון: יצחקי, אפשר ליפול בסעיף אחד, העולם לא נפל.
חיים אורון: אולי היתה טעות.
חיים אורון: אבל להתחיל לפתוח הצבעות?
חיים אורון: אין לזה סוף.
ראובן ריבלין: נדמה לי שגלנטי ושרוני הצביעו נגד.
אביגדור יצחקי: אתה טועה.
אביגדור יצחקי: מדובר בחיילים משוחררים ועבודה מועדפת.
אביגדור יצחקי: אני טוען שהיתה טעות לא בהצבעה אלא בהקראה.
אביגדור יצחקי: זאת ההצבעה שחברת הכנסת אביטל נמנעה בה.
אביגדור יצחקי: כל הקואליציה הצביעה בעד.
מאיר פרוש: נדיה חילו לא הצביעה.
אביגדור יצחקי: היה 13 ו-11, וזה מתאים לתוצאות.
מאיר פרוש: לכל אחד מותר לזכור משהו.
יורם מרציאנו: חיילים משוחררים – זה מה שעניין את נדיה חילו.
אביגדור יצחקי: עם זאת, אני כבר אומר שגם אני נגד הדבר הזה, זה לא בנפשי, אבל סיכמתי עם אנשים דברים מסוימים ואני רוצה לעמוד בסיכומים.
אביגדור יצחקי: אני מוכן שלקראת הסוף אצא לחמש דקות, אתייעץ בטלפון, ואנסה להגיע לסיכום שבניגוד למה שסיכמתי כבר.
רוחמה אברהם-בלילא: האם אדוני מבקש רוויזיה עכשיו?
אביגדור יצחקי: אני מבקש רוויזיה, אני מבקש לא להצביע על הרוויזיה.
אביגדור יצחקי: אפשר לעשות את ההפסקה עכשיו ואפשר לעשות אותה יותר מאוחר.
גדעון סער: אני רוצה להודיע: יש נוהל מסוים שנשמר בדיונים מהסוג הזה, שבהם מתקיימות הצבעות ברצף.
גדעון סער: אם היתה טעות, איך עד עכשיו, במשך שעתיים שהדיון רץ, לא נאמר שום דבר?
גדעון סער: אם ייפתח סעיף אחד מהסעיפים, אם הוא שומר לו זכותו,
אביגדור יצחקי: אז אני רוצה רוויזיה עכשיו.
גדעון סער: אז אני מבקש לנמק את התנגדותי לאפשרות לקיים אותה.
אביגדור יצחקי: מספיק עם זה, גדעון, היתה טעות בהצבעה.
אביגדור יצחקי: אני לא רוצה שיאיימו עלי.
גדעון סער: אני לא מאיים.
גדעון סער: אני מנמק את עמדתי.
אביגדור יצחקי: אני רוצה רוויזיה עכשיו.
אביגדור יצחקי: מספיק.
גדעון סער: סליחה, אתה לא מנהל את הדיון.
גדעון סער: עכשיו אני מנמק את עמדתי.
גדעון סער: זה בלתי אפשרי כאשר עברנו עשרות סעיפים מאז הסעיף הזה, שנמצא בעמ' 3.
גדעון סער: אנחנו עכשיו בעמ' 15.
גדעון סער: קיימנו הצבעות על עשרות סעיפים מאז.
גדעון סער: זה עומד בניגוד לכל כללי הדיון בנושאים האלה.
גדעון סער: לכן אני מתנגד.
גדעון סער: אם תאפשרי,
אביגדור יצחקי: אני יכול להשיב?
גדעון סער: גברתי, סמכות ההחלטה שלך, כמובן, אבל אם תחליט בניגוד לעמדתי, יאלצו אותנו לחיות במצב שבו שום הצבעה לא ברורה.
גדעון סער: אני לא אומר את זה כאיום.
גדעון סער: אם רוצים להביא את המלחמה בחיילים המשוחררים לרמה כזאת שעל זה חייבת רוויזיה וכו', יש עוד הרבה דברים שאנחנו מתנגדים להם, ונרצה לפתוח אותם.
רוחמה אברהם-בלילא: אנחנו מתנהלים כאן לפי תקנון הכנסת.
רוחמה אברהם-בלילא: לפי התקנון, כל עוד החוק לא הועבר למליאה, ניתן לעשות רוויזיה על כל סעיף וסעיף.
רוחמה אברהם-בלילא: מאחר שיש פה כלל של דיון שמתמשך, אני מבקשת שתנסו להגיע להסכמה לפני שכל אחד יגיע לקצה.
רוחמה אברהם-בלילא: אני אומרת שוב, אין לי שום בעיה להצביע על הכול מההתחלה, אם נידרש לכך.
חיים אורון: חבר הכנסת יצחקי, אני לא יודע אם היתה טעות.
חיים אורון: אני חושב שלא היתה.
חיים אורון: בדיונים מהסוג הזה יש עשרות ומאות הצבעות.
חיים אורון: יכול להיות שבמאות ההצבעות גם נופלות טעויות.
חיים אורון: אם כל אחד שומט את השטיח ברגע שנוח לו, לא יהיה אפשר להגיע לשום דבר, או שזה סוג של פיליבסטר הדדי על דבר לא חשוב.
חיים אורון: אני לא אומר שהסעיף הזה לא חשוב, בעיני הוא מאוד חשוב, ואני שמח שהוא הוצא.
חיים אורון: אני לא רוצה להסתיר את זה.
חיים אורון: אני חושב שהוא טעות.
חיים אורון: אבל מכל הערימה הזאת, אל תשברו את הכלל.
חיים אורון: זה לא סעיף שנפל ברוב גדול.
חיים אורון: זה סעיף שאני לא יודע אם היה לו רוב בוועדה.
חיים אורון: היתה הצבעה, בוא נתקדם קדימה, ולא נתחיל במסכת של רוויזיות הדדיות.
חיים אורון: אגב, לא בכל שעה אפשר להגיש רוויזיה על חוק לפני שהוא עולה לקריאה שנייה ושלישית.
חיים אורון: יש נוהל בכנסת.
חיים אורון: אם מישהו דורש רוויזיה, הוא אומר את זה כשהחוק התקבל או מייד אחרי זה.
חיים אורון: ולא מתעוררים מתישהו ואומרים: רוויזיה.
גדעון סער: זו לא רוויזיה בהצעת חוק, זה כלל אחר לגמרי.
חיים אורון: אל תשברו את הכללים האלה.
חיים אורון: אנחנו עוד צריכים לעבור שבועיים מאוד בעייתיים.
חיים אורון: כל אחד יכול לפוצץ את כל העניין ברגע מסוים.
חיים אורון: בסוף יש לכם רוב, אין מה לעשות.
חיים אורון: יש לכם רוב, והוא יופיע.
חיים אורון: אם אין רוב, הוא לא יופיע.
רוחמה אברהם-בלילא: חברת הכנסת שלי יחימוביץ.
שלי יחימוביץ': חשוב לי לומר זאת לפרוטוקול, כיוון שאני שוקלת ברצינות רבה לעתור לבג"ץ בעניין חוק ההסדרים הזה ובעניין חוק ההסדרים בכלל, שהעובדה שציין כאן חבר הכנסת אורון – שאנחנו מצביעים ברצף על עשרות ומאות הצבעות – היא היא שורש כל רע.
שלי יחימוביץ': החוק הספציפי הזה של עבודה מועדפת לחיילים משוחררים, אילו היה נידון בוועדה הייעודית במנוחה, בתבונה, בעומק, היינו שומעים את כל הצדדים הנוגעים בדבר, היו יושבים כאן גם נציגי התעשיינים, גם נציגי חברות הדלק, וגם אותם לוביסטים שאני לא מחבבת, וגם נציגי הציבור.
אביגדור יצחקי: זה פיצול.
אביגדור יצחקי: הם יבואו לוועדה.
שלי יחימוביץ': אדוני, אתה מדבר כל הזמן.
שלי יחימוביץ': ברשותך, חשוב לי לומר את הדברים.
שלי יחימוביץ': היינו שומעים, דנים לעומקו של עניין, מגיעים להחלטה ומצביעים.
שלי יחימוביץ': ולא היתה נופלת שגגה בהצבעה ולא היה דיון מי הצביע כמה ולמה.
שלי יחימוביץ': הבלבול הזה, שהוא כל כך לא תקין ולא מכובד, הוא נובע מצורת ההצבעה הזאת בגוש אחד, על ערימת חוקים – שחלק מהאנשים כאן לא מבין אותם ולא מכיר אותם לעומקם, ואני לא רוצה לפגוע באף אחד.
שלי יחימוביץ': אני מוצאת לנכון למחות על עצם התנהלות כל הישיבה הזאת ביום הזה, שבו בפעם הראשונה, זה שנים רבות, יכולנו לחולל היסטוריה – כפי שאת, גברתי יושבת-ראש הוועדה, אמרת בתחילת הדיון הזה.
שלי יחימוביץ': יכולנו לחולל היסטוריה ולחסוך מעצמנו את הבושה הזאת.
שלי יחימוביץ': לסעיף הספציפי הזה: אדוני יושב-ראש הקואליציה, יש לי תחושה שגם אתה מתנגד לו.
אביגדור יצחקי: זו לא תחושה, אמרתי את זה.
שלי יחימוביץ': כפי שאתה מתנגד לעוד חוקים שעלו כאן, ובצדק אתה מתנגד כאן.
שלי יחימוביץ': וזה מחזיר אותי לשאלה אחרת: למה אנחנו לא מורידים עכשיו מסדר היום חוקים שכולנו מתנגדים להם?
שלי יחימוביץ': תסבירו לי את ההיגיון בזה.
שלי יחימוביץ': יש לנו על סדר היום חוקים שאנחנו מתנגדים להם פה אחד, ובכל זאת אנחנו לא מצביעים נגדם.
שלי יחימוביץ': זה מחזיר אותי לשאלת האגו: האם אנחנו מנהלים כאן מלחמת אגו לגבי השלב שבו יוסר החוק – עכשיו או בוועדה של שרוני?
שלי יחימוביץ': אם האם אנחנו מחוקקים שדנים לגופו של עניין?
שלי יחימוביץ': יש לי חושה שאנחנו לא דנים לגופו של עניין, ועל כך אני מוחה.
רוחמה אברהם-בלילא: מחאתך נרשמה.
רוחמה אברהם-בלילא: ועדת הכנסת אחראית על הפיצול, לא על תוכן החוק.
רוחמה אברהם-בלילא: אנחנו רשאים לדון במסגרת ועדת הכנסת בשאלה אם זה יעבור להליך חקיקה רגיל, באיזה ועדה זה יידון, או האם זה יישאר במסגרת חוק ההסדרים.
רוחמה אברהם-בלילא: הוועדה שתקבל את החוק צריכה לזמן את הגורמים המשפטיים.
רוחמה אברהם-בלילא: מה פרק הזמן שיעמוד לרשותה לדיון נוקב וכו' – זו בעיה אחרת.
שלי יחימוביץ': אנחנו יודעים מה פרק הזמן.
שלי יחימוביץ': שבועיים.
שלי יחימוביץ': לא מספיק לדון ברצינות.
אביגדור יצחקי: קודם כול, אני רוצה לומה שזה לא המקום להזמין גורמים.
אביגדור יצחקי: כאן אנחנו מחלקים את זה לוועדות.
אביגדור יצחקי: הניסיון הטכני הזה לפסול או לקבל חוקים דווקא פה – זה בדיוק כמו העניין של דין רציפות.